344 
J. F. Brandt, 
Mamtida quidem in oceani inter Africain et Americam extensi oris variis et a terra 
firma et ab insulis forniatis sunt observata, aquas dulces vero marinis praeferre videntur. Non 
solum enim in locis marinis aqua dulci scatentibus degere amant, sed etiam in fluminibus 
majoribus et lacubus cum iis communicantibus fi'equentius et constantius inveniuntur, ita 
ut, sicuti magna eorum copia in fluminis Amazonum affluviis et in lacu Tchad observata de- 
monstrat, in terrarum firmarum centra adeo intrent. Quamquam enim fucos minime re- 
spuere, plantas in aquis dulcibus crescentes tarnen praeferre eamque ob causam forsan 
migrare et in flumina altius adscendere videntur. 
Manatida genere unico Manatus Cuv. repraesentautur , quare character familiae et 
genericus sunt identici. Pro tempore, quod ad species attinet, secundum Grayum {Ann. and 
Magas. 3 Ser. [1865) T. XV p. 130) accipi tantum possunt Manatus americanus Desm. et 
Manatus senegalensis Desm. Imo adeo, quum in singulis Sireniorum individuis sceleti sin- 
gulae partes admodum varient (cf. Synib. Siren. Fase. III, Lïb. IV. % 10) Manati senega- 
lensis., Manato sie dicto latirostri valde affinis, differentiae plurium sceletorum et craniorum 
ope accuratius adhuc stabiliendae esse videntur (cf. quae supra p. 241 de hacre notavimus). 
— Ante très annos, quo tempore, quae supra in Symbolarum Fase. II. p. 163 de variorum 
Sireniorum generum specierum similitudinibus communicavimus, sunt impressa, Stannii 
Krausii, etc. nec non propriis disquisitionibus iunixi Manatum latirostrem et americanum 
pro speciebus distinctis cum aliis naturae scrutatioribus illustrissimis habuimus; re autem 
denuo accuratius perpensa, nominatim Sireniorum aliorum sceleti partium variationes nume- 
rosissimas respiciens, cf. supra p. 289, ad Grayi, imo adeo ad Schlegelii opinionem de 
Manatorum specierum unitate (primitiva saltem) nunc inclinarem. 
II. Fainilia llalicorida. 
Cauda furcata. Dentes iucisivi, in adultis maribus praesertim, in ossibus incisivis, plerum- 
que bini, laniariis similes, prominentes, vel nulli. Dentes molares in utriusque maxillae utro- 
que latere numerum senarium haud superantes, vel nulli. Molarium coronae, aut tuberculis 
trijugis, aut tuberculis perpaucis munitae. Caudae vertebrae, excepta ultima, processibus 
transversis instructae. Humérus ulna et radius plerumque breviora et crassiora quam in 
Manatidis. Manducationem ciborum plerumque quidem etiam dentibus, minus numerosis 
atque validis quam in Manatidis, interdum tarnen {Bhjtina) lamina cornea palatina et man- 
dibulari tantum perficiunt. 
Praeter dictos characteres osteologicos Halicorida a Manatidis orbitarum annulo osseo 
postice haud clauso, processu zygomatico ossis temporum compresso, haud tumido, parte 
antenasali ossium intermaxillarium longiore, plus minusve arcuato, magis deflexo, narium 
apertura breviore vel ei longitudine subaequali, mandibula quam in Manatis breviore, multo 
latiore, fortius angulata et symphysi altiore antice magis declivi munita, vertebris, praeser- 
tim lumbalibus et caudalibus, altioribus et brevioribus, nec non scapulis dimidio inferiore 
angustioribus potissimum différant. 
